Document ID: /roh_data/filtered/fineweb-2-filterrobots_roh.jsonl.gz/61143

Il venderdi, ad in di da bell'aura è la EX18 vegnida averta cun il forum Surselva sco program accumpagnant. Il forum ha carmalà blera glieud che ha la finala er visità la EX18.
Er la sonda è stada frequentada bain. La naiv ha dentant fatg in stritg atras il quint dals organisaturs. Ils parcadis sin ils prads gest sper il center da sport e cultura han betg savì vegnir duvrads. Persuenter han ils organisaturs laschà cursar bus che transportavan la glieud davent dals parcadis giu en il vitg si en il center.
La dumengia èn las frequenzas creschidas dapi quel mument che las vias eran puspè stadas senza naiv. Quai era dentant memia tard per cuntanscher il livel d'auters onns nua che la Ex aveva mintgamai varga 10'000 visitaders.
RR novitads 06:00